
	[bookmark: nev]GULES CHRISTIANA
Német nyelv, irodalom és kultúra nemzetközi mesterképzési szak
MA, 1. félév
Szegedi Tudományegyetem
Bölcsészettudományi Kar
	






Témavezető:
	Dr. Horváth Márta
egy. adjunktus, SZTE BTK




Szégyenérzés és Értelmezés. Egy kognitív narratológiai szövegértelmezés Arthur Schnitzler "Spiel im Morgengrauen" c. novellájához

A kognitív poétika jelenleg Magyarországon egy kevésbe ismert irodalomtudományi irányzat. Az olvasó mentális folyamataira irányul és ellentétben az eddigi befogadással foglalkozó irányzatokkal, kifejezetten interdiszciplináris módon közelíti meg a felmerülő problémaköröket. Többek között érzelempszichológiai és evolúciós elméleteket követve jár el. A dolgozat első és hosszabb fele az elmélet fő célkitűzéseit és módszereit tárgyalja. A kognitív poétika elmélettörténeti kontextusba való elhelyezése után bemutatásra kerül az, hogy milyen kérdésekre tud választ adni egy ilyen megközelítés. Ezenkívül meghatározásra kerül az olvasó és a vizsgált szégyenérzés definíciója. A dolgozat második felében Arthur Schnitzler „Spiel im Morgengrauen” c. elbeszélése kerül elemzésre a szégyenérzés megjelenése és az olvasói megértés szempontjából. Az adott szöveghez már születtek tanulmányok, de csak pszichoanalitikus illetve szociokulturális szempontból. A jelen elemzés nem tér ki a szöveg által felkínált problémák tárgyalására, hanem koncentráltan foglalkozik a megjelölt kérdéssel: a szégyenérzés ábrázolásával és a szöveg érzelmi befogadásával. Schnitzler szövegeiben a szégyenérzés egy alapvető érzés, amivel több tanulmány is foglalkozik. A jelen tanulmány újdonsága az elméleti megközelítés újdonságából fakad: tudomásom szerint német nyelven alig akad olyan tanulmány, mely a Schnitzler szövegek kognitív poétikai elemzését tűzte volna ki célul.



